CELEX: 32011R0475
Language: mt
Date: 2011-05-13 00:00:00
Title: Regolament ta' Implimentazzjoni tal-Kunsill (UE) Nru 475/2011 tat- 13 ta’ Mejju 2011 li jemenda r-Regolament (KE) Nru 1425/2006 li jimponi dazju anti-dumping definittiv fuq l-importazzjonijiet ta’ ċerti xkejjer u basktijiet tal-plastik li joriġinaw fir-Repubblika Popolari taċ-Ċina u fit-Tajlandja, u li jtemm il-proċediment dwar l-importazzjonijiet ta’ ċerti xkejjer u basktijiet tal-plastik li joriġinaw fil-Malażja

18.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 131/10
            
         REGOLAMENT TA' IMPLIMENTAZZJONI TAL-KUNSILL (UE) Nru 475/2011
   tat-13 ta’ Mejju 2011
   li jemenda r-Regolament (KE) Nru 1425/2006 li jimponi dazju anti-dumping definittiv fuq l-importazzjonijiet ta’ ċerti xkejjer u basktijiet tal-plastik li joriġinaw fir-Repubblika Popolari taċ-Ċina u fit-Tajlandja, u li jtemm il-proċediment dwar l-importazzjonijiet ta’ ċerti xkejjer u basktijiet tal-plastik li joriġinaw fil-Malażja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 1225/2009 tat-30 ta’ November 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”),
   Wara li kkunsidra r-Regolament tal-Kunsill (KE) Nru 1425/2006 (2) u b’mod partikolari l-Artikolu 2 tiegħu,
   Wara li kkunsidra l-proposta mressqa mill-Kummissjoni Ewropea (“il-Kummissjoni”) wara konsultazzjoni mal-Kumitat Konsultattiv,
   Billi:
   A.   PROĊEDURA PREĊEDENTI
   
   
               (1)
            
            
               Permezz tar-Regolament (KE) Nru 1425/2006, il-Kunsill impona dazju antidumping definittiv fuq l-importazzjonijiet fl-Unjoni ta’ ċerti xkejjer u basktijiet tal-plastik li joriġinaw, inter alia, fir-Repubblika Popolari taċ-Ċina (“RPĊ”). Billi hemm numru kbir ta’ produtturi esportaturi li kkooperaw fl-investigazzjoni li wasslet għall-impożizzjoni tad-dazju antidumping (“l-investigazzjoni oriġinali”), fir-RPĊ, intgħażel kampjun ta’ produtturi esportaturi Ċiniżi u rati individwali tad-dazju li jvarjaw minn 4,8 % għal 12,8 % ġew imposti fuq il-kumpaniji inklużi fil-kampjun, waqt li kumpaniji oħra li kkooperaw imma li mhumiex inklużi fil-kampjun ingħataw rata ta’ dazju ta’ 8,4 %. Permezz tar-Regolament (KE) Nru 249/2008 ġiet stabbilita rata ta’ dazju ta’ 4,3 % għal ċerta kumpanija. Ġiet imposta rata ta’ dazju ta’ 28,8 % għar-RPĊ fuq kumpaniji li jew ma ddikjarawx lilhom infushom jew inkella ma kkooperawx fl-investigazzjoni.
            
         
               (2)
            
            
               L-Artikolu 2 tar-Regolament (KE) Nru 1425/2006 jistipula li fejn xi produttur esportatur ġdid fir-RPĊ jipprovdi biżżejjed evidenza lill-Kummissjoni li:
               
                           —
                        
                        
                           ma esportax lejn l-Unjoni l-prodotti deskritti fl-Artikolu 1(1) ta’ dak ir-Regolament matul il-perjodu ta’ investigazzjoni (l-1 ta’ April 2004 sal-31 ta’ Marzu 2005) (“il-perjodu tal-investigazzjoni”) (l-ewwel kriterju);
                        
                     
                           —
                        
                        
                           mhux relatat ma’ xi wieħed mill-esportaturi jew produtturi fir-RPĊ li huma suġġetti għall-miżuri antidumping imposti minn dan ir-Regolament (it-tieni kriterju); u
                        
                     
                           —
                        
                        
                           fil-fatt esporta lejn l-Unjoni l-prodotti kkonċernati wara l-perjodu tal-investigazzjoni li fuqu huma bbażati l-miżuri, jew li daħal f’obbligu kuntrattwali irrevokabbli biex jesporta kwantità sinifikattiva lejn l-Unjoni (it-tielet kriterju),
                        
                     hemmhekk l-Artikolu 1 ta’ dan ir-Regolament jista’ jiġi emendat billi l-produttur esportatur ġdid jingħata r-rata ta’ dazju applikabbli lill-kumpaniji li jikkooperaw mhux inklużi fil-kampjun, jiġifieri 8,4 %.
            
         
               (3)
            
            
               Il-lista tal-kumpaniji li ngħataw ir-rata ta’ dazju medju b’piż iddifferenzjat ta’ 8,4 % għall-kumpaniji li kkooperaw u li tinsab fir-Regolament (KE) Nru 1425/2006 ġiet emendata bir-Regolamenti (KE) Nru 249/2008 (3) u (KE) Nru 189/2009 (4) u bir-Regolament ta' Implimentazzjoni tal-Kunsill (UE) Nru 474/2011 (5).
            
         B.   TALBIET TA’ PRODUTTUR ESPORTATUR ĠDID
   
   
               (4)
            
            
               Sitt kumpaniji Ċiniżi applikaw biex jingħataw l-istess trattament bħall-kumpaniji li kkooperaw fl-investigazzjoni oriġinali li ma kinux inklużi fil-kampjun (“trattament lil produttur esportatur ġdid”).
            
         
               (5)
            
            
               Sar eżami biex jiġi stabbilit jekk is-sitt applikanti jissodisfawx il-kriterji biex jingħataw trattament ta’ produttur esportatur ġdid kif stipulat fl-Artikolu 2 tar-Regolament (KE) Nru 1425/2006.
            
         
               (6)
            
            
               Intbagħtet formola ta’ applikazzjoni lis-sitt applikanti kollha li ntalbu jipprovdu evidenza biex juru li ssodisfaw it-tliet kriterji msemmija hawn fuq.
            
         
               (7)
            
            
               Kumpanija minnhom li talbet trattament ta’ produttur esportatur ġdid ma pprovdietx l-informazzjoni mitluba. Għalhekk ma kienx possibbli li jiġi vverifikat jekk din il-kumpaniji ssodisfatx il-kriterji stipulati fl-Artikolu 2 tar-Regolament (KE) Nru 1425/2006 u t-talba tagħha kellha tiġi miċħuda.
            
         
               (8)
            
            
               Kumpanija minnhom irtirat l-applikazzjoni tagħha.
            
         
               (9)
            
            
               Kumpanija minnhom la esportat il-prodott ikkonċernat lill-Unjoni u lanqas ma daħlet f’obbligu kuntrattwali irrevokabbli biex tesporta kwantità sinifikanti lill-Unjoni wara l-perjodu ta’ investigazzjoni. Għaldaqstant, ma ssodisfatx it-tielet kriterju u t-talba tagħha għaldaqstant ġiet miċħuda.
            
         
               (10)
            
            
               Kumpanija minnhom ma kinetx ikkunsidrata bħala produttur esportatur ġdid peress li hija relatata ma’ produttur esportatur fir-RPĊ li hu suġġett għall-miżuri antidumping imposti mir-Regolament (KE) Nru 1425/2006. Għalhekk ma ssodisfatx it-tieni kriterju u t-talba tagħha għaldaqstant ġiet miċħuda.
            
         
               (11)
            
            
               Kumpanija ressqet informazzjoni qarrieqa dwar id-data tal-istabbiliment. Dan jitfa’ dubji dwar il-validità tal-informazzjoni pprovduta, inkluż il-perjodu ta’ żmien li l-prodott ikkonċernat li seta’ jiġi esportat lejn l-UE. It-talba tagħha għaldaqstant ġiet miċħuda.
            
         
               (12)
            
            
               L-evidenza pprovduta mill-produttur esportatur Ċiniż li fadal kienet ikkunsidrata biżżejjed biex turi li jissodisfa l-kriterji stipulati fl-Artikolu 2 tar-Regolament (KE) Nru 1425/2006. Dan il-produttur esportatur jista’ għaldaqstant jingħata r-rata tad-dazju applikabbli lill-kumpaniji li jikkooperaw li mhumiex inklużi fil-kampjun, (jiġifieri 8,4 %) u b’riżultat ta’ dan ismu jkun jista’ jiżdied mal-lista ta’ produtturi esportaturi fl-Anness I mar-Regolament (KE) Nru 1425/2006.
            
         
               (13)
            
            
               L-applikanti u l-industrija tal-Unjoni ġew infurmati bis-sejbiet tal-istħarriġ u kellhom l-opportunità li jibagħtu l-kummenti tagħhom.
            
         
               (14)
            
            
               L-argumenti u s-sottomissjonijiet kollha magħmula mill-partijiet interessati ġew analizzati u meħuda sewwa inkonsiderazzjoni fejn meħtieġ,
            
         ADOTTA DAN IR-REGOLAMENT:
   Artikolu 1
   Il-kumpanija li ġejja għandha tiżdied mal-lista ta’ produtturi mir-Repubblika Popolari taċ-Ċina elenkati fl-Anness I mar-Regolament (KE) Nru 1425/2006:
   
               Kumpanija
            
            
               Belt
            
            
               Kodiċi addizzjonali TARIC
            
         
               Xiamen Good Plastic Co., Ltd.
            
            
               Xiamen
            
            
               B109 
            
         Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Mejju 2011.
      
         
            Għall-Kunsill
         
         
            Il-President
         
         MARTONYI J.
      
   
   
      (1)  ĠU L 343, 22.12.2009, p. 51.
   
      (2)  ĠU L 270, 29.9.2006, p. 4.
   
      (3)  ĠU L 76, 19.3.2008, p. 8.
   
      (4)  ĠU L 67, 12.3.2009, p. 5.
   
      (5)  Ara paġna 2 ta' dan il-Ġurnal Uffiċjali.